न्यूयॉर्क मस्जिद के पास गोलीबारी में इमाम सहित दो लोगों की मौत  
न्यूयॉर्क में एक मस्जिद के पास एक अज्ञात व्यक्ति ने गोलीबारी की
इस गोलीबारी में इमाम सहित दो लोग मारे गए
पुलिस को अभी तक इस हमले का मकसद पता नहीं चल पाया है
न्यूयॉर्क में हुई गोलीबारी में एक इमाम और एक अन्य अज्ञात व्यक्ति की सिर पर गोली लगने से मौत हो गई. यह जानकारी देते हुए पुलिस ने बताया कि गोलीबारी का मकसद अब तक साफ नहीं हो पाया है. क्वीन्स से लगे हुए ओज़ोन पार्क स्थित एक मस्जिद के पास कल दोपहर दो बजे से कुछ पहले गोलियां चलाई गईं. जानकारी के मुताबिक  दोनों घायल व्यक्तियों को पास के जमैका अस्पताल में ले जाया गया, जहां इमाम मौलाना अकोन्जी को मृत घोषित कर दिया गया. साथ ही दूसरे व्यक्ति की भी मौत हो गई.टिप्पणियां
पुलिस को इस गोलीबारी का मकसद अब तक पता नहीं चल पाया है. पुलिस के मुताबिक प्रारंभिक जांच में ऐसा कोई संकेत नहीं मिला है कि उन पर उनके मजहब के कारण हमला किया गया है. पुलिस के अनुसार इन दोनों व्यक्तियों पर एक भगोड़े संदिग्ध ने पीछे से गोली चलाई, जिसे घटना के बाद प्रत्यक्षदर्शियों ने बंदूक के साथ घटनास्थल से भागते हुए देखा.    (इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)

पुलिस को इस गोलीबारी का मकसद अब तक पता नहीं चल पाया है. पुलिस के मुताबिक प्रारंभिक जांच में ऐसा कोई संकेत नहीं मिला है कि उन पर उनके मजहब के कारण हमला किया गया है. पुलिस के अनुसार इन दोनों व्यक्तियों पर एक भगोड़े संदिग्ध ने पीछे से गोली चलाई, जिसे घटना के बाद प्रत्यक्षदर्शियों ने बंदूक के साथ घटनास्थल से भागते हुए देखा.    (इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)
(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)